Na temelju članka 99., stavak 9. do 11. Zakona o odgoju i obrazovanju u osnovnoj i srednjoj školi (Narodne novine br. 87/08, 86/09, 92/10, 105/10, 90/11, 5/12, 16/12, 86/12, 126/12, 94/13, 152/14, 07/17, 68/18, 98/19, 64/20, 151/22, 156/23 – u daljnjem tekstu: Zakon) i Pravilnika o pomoćnicima u nastavi i stručnim komunikacijskim posrednicima (NN 85/2024), Srednja strukovna škola objavljuje

**N A T J E Č A J
za radno mjesto**

**POMOĆNIK/CA  U NASTAVI - 1 izvršitelj (m/ž)  na  nepuno radno vrijeme 34 sata tjedno na određeno vrijeme do završetka školske godine 2024./2025.**

**Minimalni uvjeti koje kandidati moraju zadovoljiti ili dokazati:**

* punoljetna zdravstveno sposobna osoba koja ima završeno najmanje četverogodišnje srednjoškolsko obrazovanje (4.2 HKO-a) ili iznimno trogodišnje srednjoškolsko obrazovanje (4.1 HKO-a)

*Iznimno, može se prijaviti i osoba koja ne ispunjava uvjete završene najmanje razine obrazovanja 4.2. HKO-a, ali ispunjava uvjet da ima završenu najmanju razinu obrazovanja 4.1 HKO-a i završen program obrazovanja odraslih za pomoćnika u nastavi, ali samo ako na području osnivača Škole nije moguće zaposliti pomoćnika u nastavi, a to nije u suprotnosti s interesima učenika s teškoćama u razvoju.*

* završen program obrazovanja odraslih (osposobljavanja) za pomoćnika u nastavi ili završenu edukaciju za pomoćnika u nastavi u trajanju od najmanje 20 sati
* radni odnos ne može zasnovati osoba za koju postoje zapreke iz članka 106. Zakona o odgoju i obrazovanju u osnovnoj i srednjoj školi i članka 23. st.1. toč.3. Zakona o osobnoj asistenciji

Pomoćnik u nastavi ne može pružati potporu tijekom odgojno-obrazovnog procesa svom članu obitelji, osim kada na području Osnivača Škole nije moguće zaposliti pomoćnika u nastavi, a to nije u suprotnosti s interesima učenika s teškoćama u razvoju.

Prednost imaju kandidati koji već imaju iskustvo rada s djecom s teškoćama u razvoju, pomoćnici koji su već bili uključeni u prijašnje projekte osiguravanja pomoćnika u nastavi (imaju Potvrdu o završenoj edukaciji). Osobe koje su već bile pomoćnici u nastavi i koje su prošle minimalno 20 sati osposobljavanja za rad s učenicima s teškoćama u razvoju obvezni su prilikom javljanja na natječaj dostaviti i presliku potvrde/uvjerenja kao dokaz da su osposobljeni.

Na natječaj se mogu prijaviti i kandidati koji u trenutku podnošenja prijave nemaju završen program obrazovanja odraslih (osposobljavanja) ili završenu edukaciju za pomoćnika u nastavi uz uvjet da ako budu izabrani isti završe prije početka rada.  Njihove prijave obrađivat će se u skladu s uvjetima Poziva „Osiguravanje pomoćnika u nastavi i stručnih komunikacijskih posrednika učenicima s teškoćama u razvoju u osnovnoškolskim i srednjoškolskim odgojno-obrazovnim ustanovama, faza VII“ te drugim odredbama i uputama nadležnog ministarstva.

**Uz vlastoručno potpisanu prijavu**  u kojoj je potrebno navesti osobne podatke: ime i prezime,  adresu stanovanja, broj telefona ili mobitela te važeću e-mail adresu) potrebno je priložiti:

1. **životopis**
2. **dokaz o odgovarajućem stupnju obrazovanja  - stečenoj stručnoj spremi (preslika diplome, svjedodžbe ili potvrda o stečenoj stručnoj spremi)**
3. **potvrdu/uvjerenje o završenom programu obrazovanja odraslih (osposobljavanja) za pomoćnika u nastavi  ili završenoj edukaciji za pomoćnika u nastavi**
4. **uvjerenje nadležnog suda da se protiv podnositelja prijave ne vodi kazneni postupak za neko od kaznenih djela iz članka 106. Zakona o odgoju i obrazovanju u osnovnoj i srednjoj školi ne starije od 30 dana od dana objave natječaja**
5. **elektronički zapis ili potvrda o podacima evidentiranim u matičnoj evidenciji Hrvatskog zavoda za mirovinsko osiguranje – ne starije od 30 dana od dana objave natječaja**
6. **dokaz o državljanstvu.**

Podnošenjem prijave na natječaj, kandidati su izričito suglasni da Osnivač i Škola kao voditelji zbirke osobnih podataka mogu prikupljati, koristiti i dalje obrađivati podatke u svrhu provedbe projekta osiguravanja pomoćnika u nastavi i stručnih komunikacijskih posrednika.

Na natječaj se dostavljaju preslike navedenih dokumenata koje se kandidatima ne vraćaju. Prije sklapanja ugovora o radu, odabrani kandidat dužan je sve navedene dokumente dostaviti u izvorniku ili ovjerenoj preslici.

Kandidati koji se pozivaju na pravo prednosti pri zapošljavanju sukladno članku 102. Zakona o hrvatskim braniteljima iz Domovinskog rata i članovima njihovih obitelji (Narodne novine broj 121/17, 98/19,  84/21, 156/23), članku 48. stavku 1.-3. Zakona o civilnim stradalnicima iz Domovinskog rata (Narodne novine broj 84/21), članku 48. f  Zakona o zaštiti vojnih i civilnih invalida rata (Narodne novine broj 33/92, 77/92, 27/93, 58/93, 2/94, 76/94, 108/95, 108/96, 82/01, 103/03, 148/13 i 98/19), članku 9. Zakona o profesionalnoj rehabilitaciji i zapošljavanju osoba s invaliditetom (Narodne novine broj 157/13, 152/14, 39/18 i 32/20) dužni su u prijavi na javni natječaj pozvati se na to pravo i uz prijavu priložiti svu propisanu dokumentaciju prema posebnom zakonu, te imaju prednost u odnosu na ostale kandidate samo pod jednakim uvjetima.

Kandidati koji se pozivaju  na pravo prednosti pri zapošljavanju u skladu s člankom 102.  Zakona o hrvatskim braniteljima iz Domovinskog rata i članovima njihovih obitelji  uz prijavu na natječaj dužni su priložiti sve dokaze o ispunjavanju uvjeta iz natječaja i ovisno o kategoriji u koju ulazi sve potrebne dokaze (članak 103.st.1.Zakona) dostupne na poveznici Ministarstva hrvatskih branitelja: [https://branitelji.gov.hr/UserDocsImages//dokumenti/Nikola//popis%20dokaza%20za%20ostvarivanje%20prava%20prednosti%20pri%20zapo%C5%A1ljavanju-%20ZOHBDR%202021.pdf](https://branitelji.gov.hr/UserDocsImages/dokumenti/Nikola/popis%20dokaza%20za%20ostvarivanje%20prava%20prednosti%20pri%20zapo%C5%A1ljavanju-%20ZOHBDR%202021.pdf)

Kandidati koji se pozivaju  na pravo prednosti pri zapošljavanju u skladu s člankom 48. Zakona o civilnim stradalnicima iz Domovinskog rata uz prijavu na natječaj dužni su priložiti sve dokaze o ispunjavanju uvjeta iz natječaja te priložiti dokaze o ispunjavanju uvjeta za ostvarivanje prava prednosti pri zapošljavanju (čl.49.st.1. Zakona) dostupne na poveznici Ministarstva hrvatskih branitelja: [https://branitelji.gov.hr/UserDocsImages//dokumenti/Nikola//popis%20dokaza%20za%20ostvarivanje%20prava%20prednosti%20pri%20zapo%C5%A1ljavanju-%20Zakon%20o%20civilnim%20stradalnicima%20iz%20DR.pdf](https://branitelji.gov.hr/UserDocsImages/dokumenti/Nikola/popis%20dokaza%20za%20ostvarivanje%20prava%20prednosti%20pri%20zapo%C5%A1ljavanju-%20Zakon%20o%20civilnim%20stradalnicima%20iz%20DR.pdf)

Kandidati koji se pozivaju na pravo prednosti prilikom zapošljavanja sukladno članku 9. Zakona o profesionalnoj rehabilitaciji i zapošljavanju osoba s invaliditetom, uz prijavu  na natječaj dužni su, osim dokaza o ispunjavanju traženih uvjeta, priložiti i rješenje o utvrđenom invaliditetu, odnosno drugu javnu ispravu o invaliditetu, na temelju koje se osoba može upisati u očevidnik zaposlenih osoba s invaliditetom te dokaz iz kojeg je vidljivo na koji je način prestao radni odnos kod posljednjeg poslodavca (rješenje, ugovor, sporazum i sl.). Nepravovremene i nepotpune  prijave neće se razmatrati.

Na natječaj se mogu javiti osobe oba spola sukladno članku 13. Zakona o ravnopravnosti spolova.
O rezultatima natječaja kandidati će biti obaviješteni u zakonskom roku putem web stranice škole:   <https://sss-vz.hr/>

Prije donošenja odluke o izboru može se organizirati prethodni razgovor s prijavljenim kandidatima o čemu će kandidati biti telefonski obaviješteni.

S  izabranim kandidatom za pomoćnika u nastavi Škola će sklopiti ugovor o radu u kojem će biti utvrđeni poslovi, trajanje, tjedno zaduženje te ostala međusobna prava, obveze i odgovornosti ugovornih strana.

Rok za podnošenje prijava je osam dana od dana objave natječaja.

Natječaj je objavljen na oglasnoj ploči i web stranici Hrvatskog zavoda za zapošljavanje i Škole te je otvoren od  **18. 02. 2025.  do  26. 02. 2025. godine.**

Prijave s potrebnom dokumentacijom dostavljaju se u zatvorenoj omotnici **neposredno ili poštom** na adresu Škole: **Srednja strukovna škola, Božene Plazzeriano 4, 42000 VARAŽDIN, s naznakom „Za natječaj za radno mjesto – pomoćnik/ca u nastavi“.**

KLASA: 112-02/25-01/4

URBROJ: 2186-152-01-25-1